ആയിരം രൂപയുടെ മീനിന് വില 200, അയക്കൂറയും ആവോലിയും സുലഭം മീനിന് റെക്കോര്ഡ് വിലത്തകര്ച്ച കോഴിക്കോട്: കോഴിക്കോട്ടെkozhikode മാര്ക്കറ്റുകളില് അയക്കൂറയും ആവോലിയുമുള്പ്പെടെയുള്ള മീനുകള്ക്ക് കഴിഞ്ഞ ദിവസങ്ങളില് റെക്കോര്ഡ് വിലത്തകര്ച്ച. കിലോക്ക് ആയിരം രൂപ വരെയുണ്ടായിരുന്ന മീനുകള്Fish കഴിഞ്ഞ ദിവസം 200ഉം 250ഉം രൂപയ്ക്കാണ് വിറ്റത്. മംഗലാപുരം, ഗോവ, ഗുജറാത്ത്, തമിഴ്നാട് തുടങ്ങിയ സംസ്ഥാനങ്ങളില് നിന്നെല്ലാം ഒരുപോലെ ആവോലിയും അയക്കൂറയും കോഴിക്കോട് മാര്ക്കറ്റുകളില്FishMarket എത്തിയതാണ് വില ഇടിയാനുള്ള കാരണം. കൂടാതെ പുതിയാപ്പ, വെള്ളയില്, ബേപ്പൂര്, ചാലിയം തുടങ്ങിയിടങ്ങളിലും മീന് സുലഭമായി ലഭിച്ചതോടെ വില കുത്തനെ ഇടിഞ്ഞെന്ന് വ്യാപാരികള് പറയുന്നു. നേരത്തെ വലിയ അയക്കൂറ കിലോയ്ക്ക് 600700 രൂപ നിരക്കിലായിരുന്നു വിറ്റിരുന്നത്. വിഷുവിന്റെ സമയത്ത് 900 രൂപയ്ക്കായിരുന്നു ഒരു കിലോ അയ്ക്കൂറയ്ക്ക് വില. ഇപ്പോള് 200 രൂപയ്ക്കാണ് വില്ക്കുന്നതെന്ന് വ്യാപാരികള് പറയുന്നു. തൂത മീനിന് കിലോയ്ക്ക് 60 രൂപ മാത്രമാണ് ഉള്ളത്. ചെറിയ മീനുകള്ക്കൊക്കെ വലിയ രീതിയില് വില കുറഞ്ഞിട്ടുണ്ട്. 400 രൂപയ്ക്ക് വിറ്റിരുന്ന ആവോലിക്ക് ഇപ്പോള് 200 രൂപയ്ക്ക് താഴെയാണ് വിലയെന്ന് വ്യാപാരികള് പറഞ്ഞു. മീനിന് വില കുറഞ്ഞതോടെ കോഴിക്കോട് സെന്ട്രല് മാര്ക്കറ്റില് വലിയ തിരക്കാണ് അനുഭവപ്പെടുന്നത്.